
GWEDDI I DDIOLCH AM GREADIGRWYDD

Dduw’r Crëwr,
Rwyt wedi plannu’r ddawn greadigol ynom ni, 
er mwyn i ni ddod a llawenydd a harddwch i’n byd, 
a gwneud dy wirionedd a’th gariad yn fwy eglur.
Dathlwn ein creadigrwydd fel cenedl - 
y rhai sy’n tywallt eu heneidiau i gerddoriaeth;
y rhai sy’n twrio’n ddwfn i’r profiad o fyw, mewn cynghanedd ac odl;
y rhai sy’n dychmygu naratif a breuddwydio stori;
y rhai sy’n rhoi lliw ar arwyneb ac yn siapio deunydd crai;
llefarwyr, dawnswyr, digrifwyr, actorion, beirniaid, cyflwynwyr,
gyda’u doniau yn llawn rhyfeddod a gweledigaeth sy’n cyfleu cyfoeth bywyd.
Bydded i’w creadigrwydd herio ein meddyliau ni a’n gwneud yn agored i ffyrdd newydd o gyd-weithio a chyd-greu.
Bydded iddo ein helpu i ail-ddychmygu ac ail-ddarganfod
y bywyd yn ei gyflawnder
sydd ar gael wrth ddilyn Iesu, 
a’i gyflwyno’n greadigol newydd i Gymru heddiw.
heddiw.

Amen

